**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.10.2024, ora 08.00 – 05.10.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 05.10.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 04.10.2024, la ora 12:00, atenţionarea hidrologică nr. 100-COD GALBEN, valabilă în intervalul 04.10.2024, ora 15:00 –06.10.2024, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE:**

**-în intervalul 04.10.2024, ora 15:00 – 05.10.2024, ora 20:00** pe râurile din bazinele hidrografice: Timiş – bazin amonte S.H. Sadova, Bârzava – bazin superior, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş-Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş-Severin)**, Dunăre – afluenţii mici aferenţi sectorului amonte S.H. Gruia **(judeţele: Caraş-Severin și Mehedinţi)**, Jiu – bazin amonte S.H. Sadu şi afluenţii aferenţi sectorului aval S.H. Sadu – amonte confluenţă cu râul Gilort **(judeţele: Hunedoara şi Gorj)**, Motru – bazin superior şi afluenţi bazin mijlociu şi inferior **(judeţele: Gorj şi Mehedinţi)**, Gilort – bazin amonte S.H. Târgu Cărbuneşti şi afluenţii aferenţi sectorului aval S.H. Târgu Cărbuneşti **(judeţul Gorj)**, Olteţ – bazin superior **(judeţele: Gorj și Vâlcea);**

**-în intervalul 05.10.2024, ora 15:00 – 06.10.2024, ora 24:00** pe râurile din bazinele hidrografice: Râul Negru - afluent al râului Olt **(judeţele: Harghita și Covasna)**, Argeş – bazin superior, Dâmboviţa – bazin superior **(judeţele: Argeş și Dâmboviţa)**, Ialomiţa – bazin amonte S.H. Târgovişte şi afluenţii aferenţi sectorului aval S.H. Târgovişte – amonte S.H. Silistea Snagovului **(judeţele: Dâmboviţa, Prahova și Ilfov)**, Prahova – bazin amonte S.H. Prahova și afluenţii aval S.H. Prahova **(judeţele: Prahova şi Ialomiţa)**, Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(judeţele: Braşov, Covasna, Buzău şi Prahova)**, Rm. Sărat - bazin superior şi afluenţi bazin milociu şi inferior **(judeţele: Vrancea și Buzău)**, Putna - bazin superior şi afluenţi bazin milociu şi inferior (j**udeţul Vrancea)**, Trotuş – bazin amonte S.H. Ghimeş Făget şi afluenţii aferenţi sectorului aval S.H. Ghimeş Făget **(judeţele: Harghita, Bacău, Neamţ, Covasna şi Vrancea)**, Bistriţa – bazin amonte S.H. Cârlibaba şi afluenţii aferenţi sectorului aval S.H.Cârlibaba **(judeţele: Suceava, Harghita, Neamţ şi Bacău)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti **(judeţele: Neamţ, Iaşi, Vaslui, Bacău, Galaţi şi Vrancea)**, Siret – afluenţii de stânga aferenţi sectorului aval S.H. Lungoci **(judeţul Galaţi)**, Jijia - bazin superior şi afluenţi bazin milociu şi inferior **(judeţele: Botoşani şi Iaşi)**, Prut – afluenţii aferenţi sectorului aval confluenţă cu râul Jijia **(judeţele: Iaşi, Vaslui și Galaţi).**

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Vaslui și Galaţi.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ARGEŞ, BACĂU, BOTOŞANI, BRAŞOV, BUZĂU, CARAŞ-SEVERIN, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, ILFOV, MEHEDINŢI, NEAMŢ, PRAHOVA, SUCEAVA, VASLUI, VÂLCEA şi VRANCEA*** (22 de prefecturi) ***– COD GALBEN.***

**Debitele au fost** **în creștere** ca urmare a precipitațiilor căzute în interval și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Bega Veche, Bega, Timiș, Bârzava, Moravița, Caraș, Nera, Cerna, Jiu și bazinul mijlociu și inferior al Mureșului (exceptând râurile din bazinele Târnavelor).

Pe râurile din bazinele hidrografice: Olt, Vedea, Argeș și Ialomița debitele au fost staționare și în scădere pe celelalte râuri din țară.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul şi peste normalele lunare) pe râurile din bazinele hidrografice: Râmnicu Sărat, Putna, Moldova, Suceava, pe cursul Siretului, pe cursul superior al Prutului, pe afluenții Bistriței, Prutului și mai mici (sub 30% din normalele lunare) pe râurile din bazinele hidrografice: Iza, Tur, Moravița, Caraș, Cerna, Vedea şi pe unele râuri din bazinele inferioare ale Jiului şi Oltului.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în general în creștere** ca urmare a precipitațiilor prognozate și propagării.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri importante de niveluri şi debite, cu posibile depăşiri ale COTELOR DE ATENȚIE, mai ales pe râurile din Transilvania, Muntenia și Moldova, ca urmare a precipitațiilor prognozate, sub formă de aversă, însemnate cantitativ.

**DUNĂRE**

**Debitul la intrarea în ţară** (secţiunea Baziaş) în intervalul 04-05.10.2024 **a fost în scădere, având valoarea de 6900 m3/s,** peste media multianuală a lunii **octombrie (3850 m3/s).**

În aval de Porțile de Fier debitele au fost în scădere pe sectorul Gruia-Calafat și în creștere pe sectorul Bechet–Tulcea.

**Debitul la intrarea în ţară** (secţiunea Baziaş) **va fi relativ staționar (6900 m3/s).**

În aval de Porțile de Fier debitele vor fi în scădere pe sectorul Gruia–Bechet și în creștere pe sectorul Corabia–Tulcea.

**2.** **Situaţia meteorologică în intervalul 04.10.2024, ora 09.00 –05.10.2024, ora 06.00**

**Administraţia Naţională de Meteorologie (A.N.M.) a emis în data de 04.10.2024, la ora 10:00, atenţionarea meteorologică nr. 139, astfel:**

**MESAJ 1 – INFORMARE METEOROLOGICĂ valabilă în intervalul** **04.10.2024, ora 10:00-07.10.2024, ora 21:00, vizând ploi moderate cantitativ: „**din dimineața zilei de vineri (04 octombrie) și până în dimineața zilei de sâmbătă (05 octombrie), temporar va ploua în Banat, Crișana, Maramureș, Transilvania, Oltenia, nordul Moldovei și nord-vestul Munteniei.

Sâmbătă (05 octombrie) vor fi ploi în majoritatea regiunilor, iar duminică și luni (06 și 07 octombrie), mai ales în jumătatea de est a teritoriului. Vor fi averse însoțite pe spații mici de descărcări electrice, iar în intervale scurte de timp sau prin acumulare se vor înregistra cantități de apă de 20...30 l/mp și pe arii restrânse peste 40...50 l/mp. În regiunile sudice și estice vântul va avea intensificări temporare cu viteze în general de 40...50 km/h.”

**MESAJ 2-COD GALBEN valabil în intervalul** **04.10.2024, orele 10:00-21:00, vizând intensificări ale vântului: „**în intervalul menționat vântul va avea intensificări în Banat, sudul Crișanei și în Carpații Meridionali, cu viteze în general de 55...65 km/h, iar pe creste rafalele vor depăși 70...80 km/h.”

**MESAJ 3-COD GALBEN valabil în intervalul** **04.10.2024, ora 23:00-05.10.2024, ora 15:00, vizând ploi însemnate cantitativ: „**în intervalul menționat, în sudul Banatului, vestul și nordul Olteniei, vestul și sud-vestul Transilvaniei, vor fi ploi însemnate cantitativ. În intervale scurte de timp sau prin acumulare cantitățile de apă vor fi de 20...30 l/mp și izolat de peste 30...40 l/mp.”

**MESAJ 4-COD GALBEN valabil în intervalul** **05.10.2024, ora 15:00-06.10.2024, ora 12:00, vizând instabilitate atmosferică** și **averse însemnate cantitativ: „**în intervalul menționat, în Moldova, cea mai mare parte a Munteniei și în sud-estul Transilvaniei vor fi averse însemnate cantitativ. În intervale scurte de timp sau prin acumulare cantitățile de apă vor fi de 20...30 l/mp și izolat de peste 40...50 l/mp. Ploile vor avea și caracter torențial și vor fi însoțite de descărcări electrice și izolat de intensificări de scurtă durată ale vântului și grindină.”

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către toate prefecturile (42 de prefecturi) –* ***informare meteorologică***(mesaj 1)***;***

*-către prefecturile judeţelor:* ***ALBA, ARAD, ARGEŞ, BRAŞOV, CARAŞ-SEVERIN, GORJ, HUNEDOARA, MEHEDINŢI, SIBIU, TIMIŞ şi VÂLCEA*** (11 prefecturi)**-*COD GALBEN*** (mesaj 2);

*-către prefecturile judeţelor:* ***ALBA, CARAŞ-SEVERIN, CLUJ, GORJ, HUNEDOARA, MEHEDINŢI, SIBIU şi VÂLCEA*** (8 prefecturi)**-*COD GALBEN*** (mesaj 3);

*-către prefecturile judeţelor:* ***BACĂU, BOTOŞANI, BRAŞOV, BRĂILA, BUZĂU, CĂLĂRAŞI, COVASNA, DÂMBOVIŢA, GALAŢI, GIURGIU, HARGHITA, IALOMIŢA, IAŞI, ILFOV, NEAMŢ, PRAHOVA, SUCEAVA, TELEORMAN, VASLUI, VRANCEA şi Municipiul BUCUREŞTI*** (21 de prefecturi)**-*COD GALBEN*** (mesaj 4).

**În ţară** cerul a fost variabil în sud-est, dar a prezentat înnorări, în general persistente, în rest. A plouat în Banat, Crișana, Maramureș, cea mai mare parte a Transilvaniei și a Olteniei, precum și în nordul Moldovei și nord-vestul Munteniei. Ploile au avut și caracter de aversă, iar izolat cantitățile de apă au depășit 20...25 l/mp (28 l/mp în jud. Timiș). A fost ceață în centru, precum și în regiunile estice și sud-estice, unde la începutul zilei pe alocuri a fost asociată cu burniță. Vântul a suflat slab și moderat, cu intensificări în Banat și pe arii restrânse în Crișana, Transilvania și Dobrogea (în general 45...55 km/h), precum și pe crestele montane (peste 70...80 km/h). Temperaturile maxime, ușor mai scăzute decât în mod normal în vestul și nord-vestul teritoriului, dar și mai ridicate în celelalte regiuni, s-au încadrat între 17 grade la Ocna Șugatag, Cluj-Napoca, Rădăuți, Săcuieni, Câmpeni și Sânnicolau Mare și 33 de grade la Zimnicea, iar la ora 06 valorile termice erau cuprinse între 10 grade la Miercurea Ciuc și 21 de grade la Sulina.

**Observație:** în intervalul de diagnoză au fost în vigoare 8 atenționări cod galben pentru fenomene meteorologice periculoase imediate, 4 emise de către SRPV Cluj, 2 emise de către SRPV Bacău și câte 1 emisă de către CNPM pentru Muntenia și SRPV Sibiu.

**La Bucureşti** vremea s-a menținut mai caldă decăt în mod obișnuit pentru această dată. În primele ore ale zilei a fost nebulozitate joasă și ceață în zona preorășenească, apoi a devenit variabil. Vântul a suflat slab până la moderat. Temperatura maximă a fost de 26 de grade la Afumați și Băneasa și 27 de grade la Filaret, iar la ora 6 se înregistrau 15 grade în Băneasa și 17 grade la Filaret și Afumați.

**3. Prognoza meteorologică în intervalul 05.10.2024, ora 09.00-06.10.2024, ora 9.00**

**În ţară** vremea va fi în general instabilă, iar cerul va prezenta înnorări temporar accentuate. Mai ales după-amiaza și noaptea, în Moldova, cea mai mare parte a Munteniei și în sud-estul Transilvaniei vor fi averse însemnate cantitativ. În intervale scurte de timp sau prin acumulare cantitățile de apă vor fi de 20...30 l/mp și izolat de peste 40...50 l/mp. Ploile vor avea și caracter torențial și vor fi însoțite de descărcări electrice și izolat de intensificări de scurtă durată ale vântului și grindină. Averse pe arii mai restrânse și la intensități mai mici se vor semnala ziua în jumătatea vestică, iar noaptea în extremitatea de sud-est a țării. Vântul va sufla slab și moderat. Temperaturile maxime vor fi în scădere în vest, nord și parțial în centru și se vor situa peste mediile climatologice specifice datei în rest, astfel că la nivel național se vor încadra, în general, între 17 și 28 de grade; minimele termice vor fi cuprinse între 8 și 20 de grade. Pe areale mici se va forma ceață.

**La Bucureşti** vremea se va menține caldă, dar va deveni instabilă. Cerul va fi variabil, cu înnorări accentuate după-amiaza și noaptea, când vor fi averse și descărcări electrice. În intervale scurte de timp sau prin acumulare cantitățile de apă vor fi de 15...25 l/mp. Vântul va sufla slab și moderat, cu ușoare intensificări în timpul ploilor. Temperatura maximă se

va situa în jurul valorii de 26 de grade, iar cea minimă va fi de 14...15 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 03.10.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la staţiile B-3, B-16, B-17** (municipiul București), **B-11** (orașul Bragadiru, jud. Ilfov).

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**